
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗ Μ ΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 22 


22 Ιανουάριου 1999 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση κανονισμού εργασίας και τιμολογίου αμοι¬ 
βής των φορτ/τών λιμένα Ν. Μουδανιών. 1 

Οικονομική ενίσχυση ανέργων Νομού Λάρισας. 2 

Τροποποίηση της 31803/29.4.80 υπουργικής απόφα¬ 
σης «Περί τροποποιήσεως του άρθρου 17 του Κα¬ 
νονισμού παροχών ΔΛΟΕΜ». 3 

Συγκρότηση Συμβουλίου Κοινωνικής Ασφάλειας 

(ΣΚΑ)». 4 

Αμοιβή δικαστικών αντιπροσώπων σπς εκλογές των 
συνδικαλιστικών οργανώσεων. 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 13 253/98 (1) 

Έγκριση κανονισμού εργασίας και τιμολογίου αμοιβής 
των φορτ/τών λιμένα Ν. Μουδανιών. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/1955 και του 
άρθρου 3του Κ.Ν. 5167/1932. 

2. Τις διατάξεις του Ν. 1558/1985 "Κυβέρνηση και Κυ¬ 
βερνητικά Όργανα", του άρθρου 27 του Ν. 2081 /1992, του 
άρθρου 1 του Ν. 2469/1997 και των Π.Δ. 368/1989 (ΑΊ 63), 
95/1993 (Α'40) και 372/1995 (Α'201). 

3. Την αριθ. 117756/1966 απόφαση των Υπουργών Ερ¬ 
γασίας και Εμπορικής Ναυτιλίας (Β'9/1967 - διόρ. 
ΒΊ63/1967), όπως ισχύει σήμερα. 

4. Την αριθ. 13065/22-9-1997 απόφασή μας (Β'903). 

5. Την αριθ. 1/1-10-1998 πρόταση της Ε.Ρ.Φ.Λ. Ν. Μου¬ 
δανιών, που διατυπώθηκε στο αριθ.1/1998 πρακτικό συ¬ 
νεδρίασής της. 

6. Το γεγονός, ότι από τις διατάξεις αυτής της απόφα¬ 
σης, δεν προκαλείται δαπάνη σε βάρος του Κρατικού 
Προϋπολογισμού.αποφασίζουμε: 

1. Αποδεχόμαστε κατά ένα μέρος την αριθ. 1/1-10-1998 


πρόταση της Επιτροπής Ρύθμισης Φορτ/σεων Λιμένα 
(Ε.Ρ.Φ.Λ.) Ν. Μουδανιών και εγκρίνουμε τον κανονισμό 
εργασίας και το τιμολόγιο αμοιβής των φορτοεκφορτω¬ 
τών λιμένα Ν. Μουδανιών ως ακολούθως: 

ΚΑΝΟΝΙΣΜΟΣ ΕΡΓΑΣΙΑΣ ΦΟΡΤΟΕΚΦΟΡΤΩΤΩΝ 
ΛΙΜΕΝΑ Ν. ΜΟΥΔΑΝΙΩΝ 
Άρθρον1 
Όρια Λιμένα 

Λιμάνι Ν. Μουδανιών στο οποίο έχει εφαρμογή ο παρόν 
κανονισμός και το τιμολόγιο αμοιβής νοείται η οριζόμενη 
από το άρθρο 4 του Ν. 1473/1950 (ΑΊ69) θαλάσσια και 
χερσαία περιοχή του λιμένα Ν. Μουδανιών. 

Άρθρον 2 
Έννοια φορτ/τή 

1. Φορτ/τής νοείται ο εφοδιασμένος από την Επιτροπή 
Ρύθμισης Φορτοεκφορτώσεων Λιμένα (Ε.Ρ.Φ.Λ.) Ν. Μου¬ 
δανιών: 

α. Με βιβλιάριο επαγγελματικής ταυτότητας φορτ/τή 
και εγγεγραμμένος στα οικεία Μητρώα (μόνιμος). 

β. Με προσωρινή άδεια εργασίας επικούρου φορτ/τή 
και εγγεγραμμένος σε σχετικό πίνακα (επίκουρος). 

2. Η απόφαση της Ε.Ρ.Φ.Λ. για χορήγηση του ανωτέρω 
βιβλιαρίου ή άδειας υπόκειται στην έγκριση του αρμόδιου 
Νομάρχη. 

3. Για τη χορήγηση βιβλιαρίου επαγγελματικής ταυτότη¬ 
τας φορτ/τή ή προσωρινής άδειας εργασίας επικούρου 
φορτ/τή απαιτείται η υποβολή αίτησης προς την Ε.Ρ.Φ.Λ συ- 
νοδευομένη από τα δικαιολογητικά που ορίζονται από την α- 
ριθ. 117756/1966 απόφαση των Υπουργών Εργασίας και Ε¬ 
μπορικής Ναυτιλίας (Β'9/1967-διόρ. ΒΊ63/1967), όπως αυ¬ 
τή τροποποιήθηκε με την αριθ. 40501/1976 όμοια 
(ΒΊ 166-διόρ. ΒΊ302) και αριθ. 98704/9-12Μ 986 απόφαση 
των Υπουργών Προεδρίας της Κυβέρνησης και Εργασίας 
(Β'865). 

4. Στους ήδη εργαζόμενους στη διενέργεια των 
φορτ/σεων στο λιμάνι χορηγείται βιβλιάριο επαγγελματι¬ 
κής ταυτότητας φορτ/τή εάν κατά το χρόνο έναρξης απα¬ 
σχόλησης ήταν ηλικίας κάτω των 40 ετών, έχουν πραγμα¬ 
τοποιήσει 300 ημερομίσθια στις ανωτέρω εργασίες και με 
την προϋπόθεση ότι συντρέχουν οι υπόλοιπες προϋποθέ¬ 
σεις. Ομοίως τους χορηγείται προσωρινή άδεια εργασίας 
επικούρου εάν κατά το χρόνο έναρξης απασχόλησης ή¬ 
ταν ηλικίας κάτω των 40 ετών. 

Άρθρον 3 

Έννοια φορτ/κής εργασίας 

1. Ως φορτοεκφορτωτική εργασία λιμένα νοείται: 

α. Η παραλαβή, μεταφορά, φόρτωση ή παράδοση ε¬ 
μπορευμάτων και διαφόρων άλλων ειδών από την προκυ¬ 
μαία και τις αποθήκες, εργοστάσια, καταστήματα ή χερ¬ 
σαία μεταφορικά μέσα που υπάρχουν σε αυτή, στα πλοία 
ή φορτηγίδες ή από πλοία ή φορτηγίδες σε πλοία ή φορ¬ 
τηγίδες. 

β. Η εκφόρτωση και παραλαβή ή μεταφορά εμπορευ¬ 
μάτων και διαφόρων άλλων ειδών από τα πλοία ή φορτη¬ 
γίδες σε πλοία ή φορτηγίδες ή εξ αυτών σε τελωνειακούς 
χώρους ή στην προκυμαία ή στις αποθήκες εργοστάσια ή 
καταστήματα ή χερσαία μεταφορικά μέσα που υπάρχουν 
επί αυτής. 

γ. Η στοιβασία, αποστοιβασία, ζύγιση, ταξινόμηση, δια¬ 
λογή, χαπιάρισμα, ενσάκιση, ράψιμο ή δέσιμο σάκων, κα¬ 
θώς και κάθε άλλη συναφής εργασία, όσες φορές χρειά¬ 
ζεται να γίνει αυτή. 

2. Οι παραπάνω εργασίες γίνονται απευθείας με τη σω¬ 
ματική δύναμη των φορτ/τών, είτε από τους φορτ/τές και 
τα μηχανικά μέσα που παρέχονται από το πλοίο ή το Λιμε¬ 
νικό Ταμείο ή τους ίδιους ή τους εργοδότες (βίντζια, γε¬ 
ρανοί, κλάρκ, χούφτες κ.λ.π.). 

3. Ο αριθμός των φορτ/τών κάθε ομάδας ποικίλει ανα- 
λόγως των φορτοεκφορτωτικών μέσων και του είδους 
του φορτίου. 

4. Δεν ανήκουν στην έννοια της παρ. 1 του παρόντος άρ¬ 
θρου οι φορτ/σεις αποσκευών των επιβατών, οι οποίες πε¬ 
ριέχουν είδη ατομικής τους χρήσης. 

Σε περίπτωση που οι επιβάτες θα ζητήσουν την εργασία 
των φορτ/τών για τα παραπάνω είδη είναι υποχρεωμένοι 
να την προσφέρουν αντί αναλόγου αμοιβής που καθορί¬ 
ζεται απάτηνΕ.Ρ.Φ.Λ. Ν. Μουδανιών. 

Άρθρον 4 
Αριθμός φορτ/τών 

1. Ο αριθμός των μονίμων φορτ/τών καθορίζεται με βά¬ 
ση τη φορτ/κή κίνηση του λιμένα σε δέκα οκτώ (18) και των 
επικούρων σε εννέα (9). 

2. Οι λιμενεργάτες αποτελούν ενιαία κατηγορία εργα¬ 
τών κύτους, φορτηγίδων και προκυμαίας. 

3. Στις περιπτώσεις που οι μόνιμοι φορτ/τές δεν επαρ¬ 
κούν για την ομαλή διεξαγωγή των φορτ/κών εργασιών, οι 
ομάδες τους συμπληρώνονται από επίκουρους. 

Άρθρον 5 

Υποχρεώσεις φορτ/τών γενικά 

1. Οι μόνιμοι φορτ/τές οφείλουν να προσέρχονται στην 
εργασία (στο λιμάνι) τουλάχιστον δέκα πέντε (15) λεπτά 
πριν από την ώρα έναρξης της εργασίας για να διαπιστώ¬ 
νεται έγκαιρα από τον Προϊστάμενο των φορτ/τών η πα¬ 
ρουσία τους και να τοποθετούνται στις διάφορες ομάδες 
(πόστες εργασίας). 

2. Η έγκαιρη προσέλευση και παρουσία των φορτ/τών 
στην εργασία τους ελέγχεται με την εκφώνηση καταλό¬ 
γου των ονομάτων τους από τον Προϊστάμενο των 
φορτ/τών, ο οποίος υπογράφεται σε ειδική στήλη από 
τους παρόντες. 

3. Εργάτης φορτ/τής που απουσιάζει κατά την εκφώνη¬ 
ση του καταλόγου δεν έχει δικαίωμα να εργασθεί, εκτός 
εάν η απουσία του αποδειχθεί δικαιολογημένη. 

4. Οι φορτ/τές οφείλουν κατά τη διάρκεια της εργασίας 
τους να καταβάλλουν κάθε προσπάθεια και επιμέλεια ώ¬ 


στε να αποφεύγονται τα ατυχήματα, οι φθορές και οι α¬ 
πώλειες στα φορτία καθώς και να συμπεριφέρονται κό¬ 
σμια σε κάθε άτομο που έχει σχέση με την εργασία τους. 

Προς αποφυγήν των παραπάνω οφείλουν να συμμορ¬ 
φώνονται απόλυτα με τις διατάξεις του παρόντα κανονι¬ 
σμού εργασίας, τις υποδείξεις της Ε.Ρ.Φ.Λ. Ν. Μουδα¬ 
νιών, της Λιμενικής Αρχής και των Ομαδαρχών. 

Κάθε βλάβη προξενηθείσα αποδεδειγμένα στο φορτίο ή 
πλοίο από υπαιτιότητα, βαραίνει τον υπαίτιο εργάτη, καθι- 
σταμένων συνυπευθύνων όλων των φορτ/τών του λιμένα. 

5. Δεν επιτρέπεται η αδικαιολόγητη απουσία των 
φορτ/τών χωρίς άδεια του Προέδρου της Ε.Ρ.Φ.Λ. ή απο¬ 
μάκρυνσή τους από την εργασία και η αντικατάστασή 
τους από άλλον εργάτη χωρίς άδεια της Λιμενικής Αρχής. 

Άρθρον 6 

Προϊστάμενος φορτ/τών- Ομαδάρχες 

1. Με απόφαση της Ε.Ρ.Φ.Λ. ορίζεται ο Προϊστάμενος 
των φορτ/τών και ο αναπληρωτής του. 

Για τον ορισμό τους προτείνονται από τη συνδικαλιστι¬ 
κή τους οργάνωση δύο φορτ/τές κατά περίπτωση. 

2. Στον Προϊστάμενο των φορτ/τών ανατίθεται η ευθύνη 
εφαρμογής των σχετικών διατάξεων για την εύρυθμη και 
πλήρη εκτέλεση των φορτ/κών εργασιών και ειδικότερα η 
ευθύνη να μεριμνά: 

α. Γ ια την καθημερινή και πριν από την έναρξη της ερ¬ 
γασίας κατάρτιση των πινάκων παρόντων και απάντων 
φορτ/τών και κατανομή των ομάδων εργασίας, κατά τα υ¬ 
πό της σχετικής αποφάσεως της Ε.Ρ.Φ.Λ. οριζόμενα. 

β. Για την παρακολούθηση της εργασίας των φορτ/τών 
και την κανονική εκτέλεσή της από αυτούς για να επιτυγ¬ 
χάνεται η μεγαλύτερη δυνατή απόδοση. 

γ. Γ ια την απομάκρυνση από την εργασία αυτών που κω¬ 
λυσιεργούν ή είναι μεθυσμένοι ή δημιουργούν προβλήμα¬ 
τα. Στην περίπτωση αυτή αναφέρει σχετικώς στον Πρόε¬ 
δρο της Ε.Ρ.Φ.Λ. Ν. Μουδανιών, γιο τις νόμιμες συνέπειες. 

δ. Για την εφαρμογή των ισχυόντων τιμολογίων και την 
κανονική και τακτική είσπραξη των νομίμων φορτ/κών δι¬ 
καιωμάτων και εισφορών υπέρ Δ.Ε.Φ. Λ.Α.Φ, Λ.Ε.Γ, Ι.Κ.Α. 
Χαρτοσήμου και των δυναμένων να εισπραχθούν σύμφω¬ 
να με τις αποφάσεις α)των Υπουργών Εργασίας και Εμπο¬ 
ρικής Ναυτιλίας αριθ. 11750/12-4-1991 (Β'318), όπως τρο¬ 
ποποιήθηκε με την αριθ. 14670/29-8-1991 (Β'783) όμοιαβ) 
αριθ. 15770/23-12-1993 (Β'961) των Υπουρ. Εργασίας και 
Εμπ. Ναυτιλίας και γ) την αριθ. 13959/3-12-1996 απόφασή 
μας (ΒΊ117) καθώς και απόδοση των εισφορών. 

3. Με απόφαση της Ε.Ρ.Φ.Λ. και μετά από πρόταση του 
Προϊσταμένου των φορτ/τών ορίζονται οι πλέον έμπειροι 
και κατάλληλοι μόνιμοι φορτ/τές ως επικεφαλείς των ο¬ 
μάδων (ομαδάρχες), οι οποίοι έχουν τα εξής καθήκοντα: 

α. Παρίστανται σε όλη τη διάρκεια της φορτ/σης μερι- 
μνώντας και επιβλέποντας για την κανονική και απρόσκο¬ 
πτη διεξαγωγή της εργασίας. 

β. Καθορίζουν σε συνεννόηση με τους αξιωματικούς 
του πλοίου, το μεγαλύτερο βάρος άρσης κάθε σαμπάνιάς 
και ζητούν τον επαρκή φωτισμό του χώρου εργασίας όταν 
η φορτ/ση διεξάγεται κατά τη διάρκεια της νύχτας. 

γ. Ελέγχουν τα χρησιμοποιούμενα υλικά και εργαλεία 
φορτ/σης εάν βρίσκονται σε καλή κατάσταση (σχοινιά, 
σύρματα, σαμπάνιά, δίκτυα κ.λ.π.) και παίρνουν κάθε μέ¬ 
τρο για την αποτροπή ατυχημάτων στους εργαζόμενους 
και φθορών στα φορτία. 

Άρθρον 7 

Χειριστές βαρούλκων - Οδηγοί 

1. Οι χειριστές βαρούλκων (βιντζιέριδες) έχουν τα πα¬ 
ρακάτω καθήκοντα: 

α. Κατατοπίζονται με σχολαστικότητα για τον τρόπο λει- 
τουργίας των βαρούλκων του πλοίου, πριν αναλάβουν το 
χειρισμό τους, ζητώντας σε περίπτωση αμφιβολίας, σχε¬ 
τικές πληροφορίες από τους αρμόδιους του πλοίου και ει¬ 
δικότερα βεβαιώνονται για την καλή ακινητοποίησή τους. 

β. Παρακολουθούν με το βλέμμα τους τον οδηγό (κου¬ 
μάντο) και συμμορφώνονται αμέσως με τα σήματά του. 
Αυτό κάνουν και όταν η σαμπάνιά είναι ορατή σε αυτούς 
και μόνο σε έκτακτες περιπτώσεις απειλούμενου ατυχή¬ 
ματος, μπορούν με δική τους ευθύνη να προβούν σε χει¬ 
ρισμό που δεν διατάχθηκε από τον οδηγό, 
γ. Αποφεύγουν απότομους χειρισμούς των βαρούλκων, 
δ. Κατά την ώρα της εργασίας φέρουν ενδυμασία με 
στενά μανίκια ή τα χέρια τους είναι γυμνά μέχρι τους α¬ 
γκώνες. 

2. Οι Οδηγοί (κουμάντα), οι οποίοι μπορεί να είναι και οι 
επικεφαλείς των ομάδων, έχουν τα παρακάτω καθήκοντα: 

α. Έχουν συνέχεια την προσοχή τους στην τροχιά που 
ακολουθείται από την αρτάνη (σαμπάνιά) και δίνουν έ¬ 
γκαιρα με τα χέρια σήμα ενέργειας στους χειριστές των 
βαρούλκων και ολκών. Η μετάδοση των σημάτων αυτών 
με φωνές απαγορεύεται. 

β. Καταβάλλουν κάθε προσπάθεια ώστε να μην παρα¬ 
μένει μετέωρη η έμφορτη σαμπάνιά για αρκετό χρόνο. 

γ. Δίνουν το σήμα "Βίρα" αφού πεισθούν ότι η σαμπάνιά 
είναι έτοιμη για άρση και το σήμα "Μάϊνα" αφού πεισθούν 
ότι δεν βρίσκεται άτομο κάτω από αυτή. 

δ. Φροντίζουν και δίνουν σήματα στους χειριστές βα¬ 
ρούλκων όταν η σαμπάνιά αιωρείται (παλατζάρει). 

ε. Όταν απαιτηθεί να συρθεί η σαμπάνιά δίνουν σιγά - σι¬ 
γά το “Βίρα" για να μην προξενηθεί ζημιά στο φορτίο και 
να αποφευχθεί επικίνδυνη αιώρησή της. 

Αρθρον 8 

Ειδικές υποχρεώσεις φορτ/τών 
Οι υπόλοιποι φορτ/τές οφείλουν: 

1. Να χειρίζονται με προσοχή τα φορτία ώστε να μην ε¬ 
πέρχονται ζημιές και φθορές σε αυτά. 

2. Να μην υπερβαίνουν κατά σαμπάνιά το βάρος που 
προσδιορίζεται από τον ομαδάρχη. 

3. Να περισφίγγουν καλά τη σαμπάνιά ώστε να μη δια¬ 
λυθεί σε τυχόν σύγκρουση με κάποιο εμπόδιο. 

4. Να μην πλησιάζουν την έμφορτη σαμπάνιά εάν δεν 
κατέβει αυτή κάτω από το μισό του ύψους τους. 

5. Να παρακολουθούν τη σαμπάνιά προς αποφυγήν α¬ 
τυχήματος σε περίπτωση διάλυσής της. 

6. Φορτία που φέρουν την ένδειξη "Προσοχή" ή "Εύ¬ 
θραυστο" πρέπει να εκφορτώνονται με ιδιαίτερη σαμπά¬ 
νιά και αν φέρουν την ένδειξη "Όρθιο" να μεταφέρονται 
πάντοτε κατά την έννοια του όρθιου και να μην ανατρέπο- 
νται. 

7. Οι εργάτες κύτους όταν πρόκειται για χύμα φορτίο 
που χωρίζεται με κάθετα σανιδώματα να μεριμνούν να 
παίρνουν φορτίο από όλα τα συνεχόμενα διαμερίσματα 
του κύτους ώστε το φορτίο να βρίσκεται διαρκώς στο ίδιο 
περίπου ύψος σε όλα τα χωρίσματα. 

8. Απαγορεύεται στους εργάτες να καπνίζουν εντός του 
κύτους των πλοίων. 


Άρθρον 9 

Υπεύθυνος εισπράξεων και πληρωμών 

Με απόφαση της Ε.Ρ.Φ.Λ. και μετά από πρόταση διπλά¬ 
σιου αριθμού υποψηφίων από τη συνδικαλιστική οργάνω¬ 
ση των φορτ/τών, ορίζεται από τους μόνιμους φορτ/τές έ¬ 
νας υπεύθυνος εισπράξεων και πληρωμών (μπορεί να εί¬ 
ναι και ο προϊστάμενος του άρθρου 6 του παρόντα 
κανονισμού), ο οποίος έχει τα παρακάτω καθήκοντα: 

1. Φροντίζει για την έγκαιρη είσπραξη των νομίμων ερ¬ 
γατικών δικαιωμάτων. 

2. Τηρεί βιβλίο εισπράξεων και κατανομής των 
φορτ/κών δικαιωμάτων στο οποίο υπογράφει κάθε 
φορτ/τής για το μερίδιο που παίρνει. Η κατανομή των δι¬ 
καιωμάτων γίνεται κάθε εβδομάδα. 

3. Εισπράττει με πενταπλότυπες αποδείξεις θεωρημέ¬ 
νες από το Ι.Κ.Α. τα φορτ/κά δικαιώματα τα οποία προ¬ 
σαυξάνονται με τις ανάλογες εισφορές, όπως το άρθρο 6, 
παρ. 2, εδάφ. δ' του παρόντα κανονισμού. 

4. Στο τέλος κάθε βμέρου προσκομίζει στον Πρόεδρο 
της Ε.Ρ,Φ.Λ. μαζί με το βιβλίο εισπράξεως και κατανομής 
φορτ/κών δικαιωμάτων, το οποίο ελέγχεται από τον Πρό¬ 
εδρο, τα αντίτυπα των παραπάνω αποδείξεων και βάσει 
συνοπτικής κατάστασης βεβαιώσεως των πόρων Λ.Α.Φ, 
Δ.Ε.Φ. και Λ.Ε.Γ εκδίδεται εντολή κατάθεσης των πόρων 
αυτών. 

5. Υπογράφει στην κατάσταση για τα αναλογούντα πιο 
πάνω ποσά, τα οποία καταθέτει αμέσως στην Τράπεζα, 
σύμφωνα με τις οδηγίες του Προέδρου της Επιτροπής, ε- 
πιστρέφοντάς του μετά την κατάθεση τα αντίγραφα των 
γραμματίων της Τράπεζας. 

6. Ενημερώνει την Ε.Ρ.Φ.Λ. για κάθε ανωμαλία ή αταξία 
κατά τη διαχείριση των οικονομικών θεμάτων των 
φορτ/τών. 

Άρθρον10 
Ώρες εργασίας 

1. Οι ώρες εβδομαδιαίας εργασίας των φορτ/τών λιμέ¬ 
να καθορίζονται σε σαράντα (40) ως ακολούθως: 

Καθ’ όλη τη διάρκεια του έτους 

Δευτέρα έως και Παρασκευή από 08.00 -16.00 

2. Σε περίπτωση που παρουσιασθεί επείγουσα φορτ/κή 
εργασία κατά την ημέρα του Σαββάτου οι φορτ/τές υπο- 
χρεούνται να εργασθούν. 

Οι φορτ/τές που θα εργασθούν το Σάββατο μέχρι οκτώ 
(8) ώρες χωρίς να υπερβούν τις σαράντα οκτώ (48) την ε¬ 
βδομάδα αμείβονται για υπερεργασία με το ισχύον τιμο¬ 
λόγιο προσαυξημένο κατά 25%. 

3. Η απασχόληση των φορτ/τών μέσα στην περίοδο των 
πέντε εργασίμων ημερών πέραν από σαράντα (40) ώρες 
και μέχρι σαράντα πέντε (45), δηλαδή πέραν του δώρου 
ημερησίως επί μία (1) ώρα είναι υποχρεωτική εάν ζητηθεί 
από τον φορτοπαραλήπτη και αποτελεί υπερεργασία με 
την ιδία ως άνω αμοιβή. 

4. Οι ναυτικοί πράκτορες ή φορτοπαραλήπτες οφεί¬ 
λουν να ειδοποιούν τον Προϊστάμενο των φορτ/τών για 
τον επικείμενο κατάπλου των πλοίων και το ποσόν και εί¬ 
δος του προς φορτ/ση εμπορεύματος. 

Άρθρον11 

Προσαυξήσεις για υπερωριακή, Κυριακή και νυκτερινή 
εργασία 

Η πέραν των κανονικών ωρών και ειδικών περιπτώσεων 
άρθρου 10 εργασία (υπερωριακή) αμείβεται με προσαύ- 
ξηση του τιμολογίου κατά 50%. 

Εάν η εργασία παρέχεται κατά τη νύκτα, ήτοι από ώρα 
22.00 μέχρι 06.00, η αμοιβή προσαυξάνεται κατά ποσο¬ 
στό 25% εάν δε αυτή παρέχεται καθ' ημέρα Κυριακή ή ε¬ 
ξαιρετέα κατά 75%. 

Άρθρον 12 
Εξαιρέσιμες ημέρες 

Ως εξαιρέσιμες ημέρες (αργίες) ορίζονται οι ακόλου¬ 
θες: 

1) Πρώτη του έτους, 2) Θεοφανείων, 3) Καθαρή Δευτέ¬ 
ρα, 4) 25η Μαρτίου, 5) Μ. Παρασκευή, 6) Δεύτερη ημέρα 
του Πάσχα, 7) 1η Μαίου, 8) 15η Αυγούστου, 9) 28η Οκτω¬ 
βρίου, 10) των Χριστουγέννων, 11) 26η Δεκεμβρίου και 
12) η τοπική εορτή, 8η Σεπτεμβρίου, Γενέθλιον Υπερα- 
γίας Θεοτόκου. 

Άρθρον13 

Πειθαρχικές κυρώσεις 

1. Η Ε.Ρ.Φ.Λ. ασκεί την πειθαρχική εξουσία επί των 
φορτ/τών των εφοδιασμένων με επαγγελματικό βιβλιάριο 
ή προσωρινή άδεια με την επιβολή της ποινής της πρό¬ 
σκαιρης αφαίρεσης του βιβλιαρίου ή της άδειας στις α¬ 
κόλουθες περιπτώσεις: 

α. Για παράβαση του παρόντα κανονισμού εργασίας, 
β. Γ ια είσπραξη αμοιβής υπέρ το ισχύον τιμολόγιο, 
γ. Για μέθη κατά τη διάρκεια της εργασίας 
δ. Για εκμετάλλευση της εργασίας άλλων φορτ/των. 
ε. Για απρεπή και βάναυση συμπεριφορά κατά τη διεξα¬ 
γωγή της εργασίας. 

στ. Γ ια αυτόφωρο αδίκημα τιμωρούμενο σε βαθμό του¬ 
λάχιστον πταίσματος. 

ζ. Για αποδειγμένη κατά την κρίση της Επιτροπής κλοπή 
εμπορευμάτων που φορτ/νονται στο λιμάνι. 

η. Γ ια απείθεια στις εντολές και υποδείξεις του Προέ¬ 
δρου της Ε.Ρ.Φ.Λ, της Λιμενικής Αρχής καθώς και στις ο¬ 
δηγίες του Προϊσταμένου των φορτ/τών. 

θ. Γ ια αδικαιολόγητη απουσία ή απομάκρυνση από την 
εργασία, μη τήρηση του ωραρίου εργασίας, αδικαιολό¬ 
γητη αντικατάσταση από άλλα πρόσωπα. 

ι. Για έλλειψη προσοχής κατά την εργασία συνεπαγόμε¬ 
νη ζημία ή βλάβη των φορτίων, 
ια. Γ ια αδικαιολόγητη άρνηση παροχής εργασίας. 

Επί των περιπτώσεων των άνω παραβάσεων δύναται η 
Επιτροπή αντί της ποινής της πρόσκαιρης αφαίρεσης του 
βιβλιαρίου ή της προσωρινής άδειας να επιβάλλει πρό- 
σπμο μέχρι του 1/4 της μέσης ημερήσιας αμοιβής του 
φορτ/τή και μέχρι δέκα πέντε (15) ημερών. 

Τα πρόσημα περιέρχονται στην Εργατική Εστία. 

Σε οποιαδήποτε από τις παραπάνω περιπτώσεις και ε¬ 
φόσον ο φορτ/τής είναι υπότροπος, δύναται η Επιτροπή 
να αφαιρέσει οριστικά το βιβλιάριο ή την προσωρινή ά¬ 
δεια. 

2. Δημιουργεί λόγο οριστικής αφαίρεσης του βιβλιαρί¬ 
ου ή της προσωρινής άδειας: 
α. Η άσκηση εταίρου βιοποριστικού επαγγέλματος, 
β. Η καταδίκη σε οποιαδήποτε ποινή για αξιόποινη πρά¬ 
ξη σε βαθμό κακουργήματος ή η καταδίκη σε οποιαδήπο¬ 
τε ποινή για μία από τις αναφερόμενες κατωτέρω αξιό¬ 
ποινες πράξεις: 

Κλοπή, υπεξαίρεση, φθορά ξένης ιδιοκτησίας, εκβίαση, 
δωροδοκία, αποδοχή και διάθεση προϊόντων εγκλήμα¬ 
τος, απάτη, απιστία, πλαστογραφία, λαθρεμπορία, παρά¬ 
βαση των νόμων περί εθνικού νομίσματος και χρήση ναρ¬ 
κωτικών. 


3. Οι αποφάσεις της Ε.Ρ.Φ.Λ, οι αναφερόμενες στην α¬ 
φαίρεση του βιβλιαρίου ή της προσωρινής άδειας, υπό- 
κεινται στην έγκριση του αρμόδιου Νομάρχη. 

4. Πριν από την επιβολή οποιοσδήποτε ποινής ο 
φορτ/τής που υπέπεσε στο πειθαρχικό παράπτωμα κα¬ 
λείται σε απολογία με προθεσμία σαράντα οκτώ (48) ω¬ 
ρών. 

Αρθρον14 
Ποινικές κυρώσεις 

Σύμφωνα με τις διατάξεις του άρθρου 10 του Κωδ. Ν. 
5167/1932, όπως τροποποιήθηκαν με την παρ. 1 του άρ¬ 
θρου 5 του Α.Ν. 2212/1940 και αντικαταστάθηκαν με το 
άρθρο 7 του Ν. 1749/1944, οι παραβάτες εργοδότες ή μι¬ 
σθωτοί των διατάξεων του Κ. Ν. 5167/32, του 
Ν.1473/1950, των Α.Ν. 381/1936 και 2212/1940, του πα¬ 
ρόντα κανονισμού και κατωτέρω τιμολογίου ως και των σε 
εκτέλεση των πιο πάνω διατάξεων εκδιδομένων διαταγ¬ 
μάτων και Υπουργικών αποφάσεων, τιμωρούνται κατόπιν 
μηνύσεωςτου Προέδρου ή Προεδρεύοντατης Ε.Ρ.Φ.Λ. ή 
του θιγομένου από την παράβαση με τις ποινές που προ- 
βλέπονται από τις παραπάνω διατάξεις. 

ΤΙΜΟΛΟΓΙΟ ΑΜΟΙΒΗΣ 

Το βασικό τιμολόγιο αμοιβής των φορτ/τών λιμένα Ν. 
Μουδανιών για τη φόρτωση ή εκφόρτωση ειδών και ε¬ 
μπορευμάτων κατά τις εργάσιμες ημέρες και ώρες από το 
κύτος των πλοίων στην προκυμαία και μέχρι απόστασης 
δέκα πέντε (15) μέτρων ή και αντίστροφα καθώς και από 
το πλοίο κατ’ ευθείαν επί του μεταφορικού μέσου ξηράς 
και αντίστροφα, ορίζεται για μικτό βάρος κατά τόννο ή κα¬ 
τά κυβικό μέτρο (Μ3) ή κατά τεμάχιο ως ακολούθως: 


ΚΛΑΣΕΙΣ ΦΟΡΤΙΩΝ 

1η. Κλάση: φορτία σε σάκους, 

κατά τόννο, 

δρχ. 1192 

2η.Κλάση: φορτία χύμα: 

Δημητριακά, 

κατά τόννο, 

δρχ. 200 

Αλας, 

κατά τόννο, 

δρχ. 315 

Τούρκικος λευκόλιθος, 

κατά τόννο, 

δρχ. 260 

3η. Κλάση: Φορτία σε κιβώτια, 

κατά τόννο, 

δρχ. 600 

4η. Κλάση: Φορτία σε βαρέλια ή 
δοχεία, ασχέτως βάρους εκά- 
στου ή περιεχομένου, εκτός των 
κατωτέρω ρυθμίσεων, 

κατά τόννο, 

δρχ. 600 

α. Κολοφώνιο και εύφλεκτες ύλες, 

κατά τόννο, 

δρχ. 600 

β. Καυστική σόδα σε βαρέλια 
βάρους άνω των 200 κιλών, 

κατά τόννο, 

δρχ. 600 

5η. Κλάση: Φορτία σε δέματα, 
δέσμες, μπαούλα ή άλλως 
εκτός των ως άνω συσκευασμένα, 

κατά τόννο, 

δρχ. 600 

6η. Κλάση: Φορτία υπέρβαρα, 

Τέτοια θεωρούνται τα συσκευ¬ 
ασμένα σε σάκους άνω των 100 
κιλών ή σε κιβώτια, δέματα ή 
τεμάχια άνω των 200 κιλών. 

κατά τόννο, 

δρχ. 600 

7η. κλάση: Φορτία ελαφρά και ογκώδη 
,χύμα ή συσκευασμένα, 

κατά Μ3, 

δρχ. 330 

Τέτοια θεωρούνται τα φορτία κατά 
τη φόρτωση των οποίων η απόδοση 
της εργασίας μίας κανονικής 
ομοχειρίας μειώνεται κατά ποσοστό 
τουλάχιστον 40% στο οκτάωρο. 

8η. Κλάση: Ρυπαίνοντα φορτία 

(π.χ. τσιμέντα, θείο, χρώματα ή γραφίτης 


σε σάκους, μελάσσα), 

κατάτόννο, 

δρχ. 650 

9η. Κλάση: Φορτία δηλητηριώδη και 
εκρηκτικά, 

κατάτόννο, 

δρχ. 725 

ΕΙΔΙΚΑ ΦΟΡΤΙΑ 

Α. Ζώα,: 
α. Μικρόσωμα, 

κατά τεμάχιο, 

δρχ. 125 

β. Μεγαλόσωμα, 

κατά τεμάχιο, 

δρχ. 650 

Β. Ξυλεία: 
α. Λευκή, 

κατά Μ3, 

δρχ. 500 

β. Καυσόξυλα, 

κατά Μ3, 

δρχ.500 

γ. Βουβή, 

κατά Μ3, 

δρχ.500 

δ. Επιπλοποιίας, 

κατάτόννο 

δρχ. 600 

ε. Βαρελοποιίας, 

κατάτόννο 

δρχ. 600 

στ. Κόντρα πλακέ, καπλαμάδες 
μοριοσανίδες, νοβοπάν, φορμάικες 
σε δέματα, 

κατάτόννο 

δρχ. 600 

Γ. Ιχθείς σε κιβώτια: 

α. Κιβώτια μικρά μέχρι και 30 κιλών: 

Γ ια αποθήκες ιχθυεμπόρων, 

κατά τεμάχιο, 

δρχ. 95 

Επί αυτοκινήτου, 

κατά τεμάχιο, 

δρχ. 81 

β. Κιβώτια μεγάλα: 

Γ ια αποθήκες ιχθυεμπόρων, 

κατά τεμάχιο, 

δρχ. 92 

Επί αυτοκινήτου, 

κατά τεμάχιο, 

δρχ. 113 

Δ Οπωρικά- Φρούτα: 

α. Σε καφάσια, τελάρα, κόφες, 

βάρους μέχρι 32 κιλών, 

κατά τόννο 

δρχ. 1192 

β. Ομοίως άνω των 32 κιλών, 

κατάτόννο 

δρχ. 1192 

γ. Καρπούζια, πεπόνια, χύμα ή 
συσκευασμένα, 

κατά τόννο 

δρχ. 1192 

Ε. Προϊόντα αμιάντου: 
α. Αμιαντοσωλήνες, 

κατάτόννο 

δρχ. 725 

β. Αμιαντοτσιμεντόπλακες, 

κατά τόννο 

δρχ. 725 

ΣΤ. Σίδερα-Π ρο'ίόντα σιδήρου: 
α. Σιδηροδοκοί - Σιδηροσωλήνες, 
βάρους μέχρι και 200 κιλών 
κάθε ένας, 

κατάτόννο 

δρχ. 440 

βάρους άνω των 200 κιλών 
κάθε ένας, 

κατά τόννο 

δρχ. 440 

β. Σίδερα, σιδεροελάσματα, 
σιδηροστέφανα, λαμαρίνες σε δέματα 
ή ρολά κ.λ.π., φιάλες υδρογόνου ή 
οξυγόνου κενές ή πλήρεις, 
ομοίως ως ανωτέρω. 

Ζ. Στύλοι τηλεγραφικοί: 

α. Μέχρι 6 μέτρων, κατά τεμάχιο, 

δρχ. 150 

β. Πάνω των 6 μέτρων, 

κατα τεμάχιο, 

δρχ. 250 

Η’. Τούβλα και κέραμοι, παρεμφερή: 
α. Τούβλα χύμα, 

κατά χιλιάδα 

δρχ. 1500 

β. Κέραμοι χύμα, 

κατά χιλιάδα 

δρχ. 1600 

γ. Τούβλα κέραμοι σε παλέτες, 

κατάτόννο 

δρχ. 2000 

δ. Παρεμφερή, ήτοι τσουκάλια, 
γλάστρες κ.λ.π., 

κατά τόννο 

δρχ. 2500 

Θ'. Υδράσβεστος, 

κατά τόννο, 

δρχ. 948 


ΚΑΝΟΝΙΣΤΙΚΕΣ ΔΙΑΤΑΞΕΙΣ 
1. Ενσάκιση - Δέσιμο: 

Για την ενσάκιση χύμα φορτίων και εργασία ραφής ή δε¬ 
σίματος, καταβάλλεται προσαύξηση 50% επί του τιμολο¬ 
γίου που ισχύει κάθε φορά. 


2. Εκκένωση σάκων: 

Για την εκκένωση σάκων, συμπεριλαμβανομένης και 
της εργασίας του λυσίματος αυτών, καταβάλλεται προ¬ 
σαύξηση κατά ποσοστό 30% επί του τιμολογίου που ισχύ¬ 
ει κάθε φορά. 

3. Φορτία χύμα με μηχανικά μέσα: 

Για τις περιπτώσεις φόρτωσης ή εκφόρτωσης φορτίων 
χύμα με μηχανικά μέσα καταβάλλεται το ισχύοντιμολόγιο 
α) μειωμένο κατά 30% όταν αυτά παρέχονται από τον ερ¬ 
γοδότη και β) προσαυξημένο κατά 30% όταν αυτά παρέ¬ 
χονται από τους φορτ/τές 

4. Ημερομίσθιο λιμενεργάτη: 

Ως ημερομίσθιο λιμενεργάτη (για τις περιπτώσεις που 
προβλέπεται αμοιβή με ημερομίσθιο) καθορίζεται το ημε¬ 
ρομίσθιο του ανειδίκευτου εργάτη. 

5. Καταμερισμός αμοιβής: 

Σε περίπτωση που το φορτίο είναι ΣΟΤΟ-ΠΑΛΑΓΚΟ το 
1/3 της αμοιβής καταβάλλεται από το φορτοπαραλήπτη 
και τα 2/3 από τον πράκτορα. 

6. Φορτοεκφόρτωση στην προκυμαία: 

Για τη φόρτωση εμπορευμάτων από την προκυμαία επί 
μεταφορικού μέσου ξηράς ή εκφόρτωση αντίστροφα, ως 
και για τη μετατόπιση αυτών καταβάλλεται το 50% του ε- 
κάστοτε και για κάθε περίπτωση ισχύοντος τιμολογίου. 

7. Στοιβασία επί αυτοκινήτου: 

Για τη στοιβασία ή αποστοιβασία επί αυτοκινήτου και ε¬ 
φόσον αυτή ζητηθεί από τους φορτοπαραλήπτες το τιμο¬ 
λόγιο προσαυξάνεται ως ακολούθως: 

Επί αυτοκινήτου ωφελίμου φορτίου μέχρι και 4 τόννων 
κατά ποσοστό 30%, επί αυτοκινήτου ωφελίμου φορτίου 
άνω των 4 τόννων μέχρι και 8 κατά ποσοστό 40% και άνω 
των 8 τόννων 50%. 

Για εμπορεύματα και είδη που διακινούνται από το δη¬ 
μόσιο ή για λογαριασμό αυτού, ανεξαρτήτως ωφελίμου 
φορτίου του οχήματος, το τιμολόγιο προσαυξάνεται κατά 
30%. 

8. Ζύγιση: 

Για τη ζύγιση των εμπορευμάτων οσάκις αυτή πραγμα¬ 
τοποιείται, καταβάλλεται προσαύξηση κατά 20%, επί του 
ισχύοντος τιμολογίου. 

9. Διαλογή -ταξινόμηση: 

Εφόσον για οποιαδήποτε αιτία απαιτηθεί η πραγματο¬ 
ποίηση διαλογής των προς φορτ/ση εμπορευμάτων, κα¬ 
ταβάλλεται προσαύξηση κατά 30% επί του ισχύοντος τι¬ 
μολογίου. 

10. Χαπιάρισμα: 

Για χαπιάρισμα φορτίου χύμα στο κύτος, το τιμολόγιο 
προσαυξάνεται κατά 30%. 

11. Αποστάσεις: 

Για τη μεταφορά εμπορευμάτων και ειδών σε απόσταση 
15 μέτρων από το κρηπίδωμα ουδεμία αμοιβή επί πλέον 
καταβάλλεται. 

Πέραν των Ιδμέτρων τα μεταφερόμενα εμπορεύματα 
και είδη επιβαρύνονται κατά 25% για κάθε απόσταση 15 
μέτρων. 

12. Μεταφορτώσεις: 

Σε περίπτωση μεταφόρτωσης από πλοίου σε πλοίο ή α¬ 
πό πλοίου σε φορτηγίδα και αντίστροφα , καταβάλλεται 
το ισχύον τιμολόγιο προσαυξημένο κατά 30%. 

13. Χρήση βαρούλκων: 

Γ ια το χειρισμό των βαρούλκων, ο βιντζιέρης αμείβεται 
με το προβλεπόμενο ημερομίσθιο της ανωτέρω παρα¬ 
γράφου 4, ανεξάρτητα της ποσότητας των ειδών ή των ε¬ 
μπορευμάτων που θα διακινηθούν. 

14. Μικρό αμπάρι: 

α. Σε περίπτωση που η εκφόρτωση ενεργείται από 
πλοία κάτω των 500 τόννων ή από μπόκερς άνω των 500 
τόννων, των οποίων το άνοιγμα του κύτους δεν είναι ανώ¬ 
τερο των διαστάσεων 2,00Χ1,50μ. το τιμολόγιο προσαυ¬ 
ξάνεται κατά 30% λόγω του επίπονου της εργασίας και 
της μικρής αποδόσεως αυτής. 

β. Σε περιπτώσεις που το είδος του φορτίου, ο τρόπος 
συσκευασίας, το είδος του πλοίου κ.λ.π. απαιτεί αυξη¬ 
μένο αριθμό ομοχειρίας ή δεν επιτρέπει τη φυσιολογική 
απόδοση του φορτίου κατά τη φορτ/ση, καταβάλλεται 
τιμολόγιο προσαυξημένο μέχρι 60%, με ειδική συμφω¬ 
νία ενώπιοντου Προέδρου της Ε.Ρ.Φ.Λ. εγκρινομένης α¬ 
πό την Επιτροπή ή ενώπιον αυτής σε περίπτωση αποτυ- 
χίας. 

15. Στοιβασία στο κύτος: 

Για την πρόσθετο απασχόληση της στοιβασίας μέσα 
στο κύτος καταβάλλεται προσαύξηση 30 - 60% επί του ε- 
κάστοτε ισχύοντος τιμολογίου. Η κατάταξη γίνεται από 
τον Πρόεδρο της Ε.Ρ.Φ.Λ. εγκρινομένης από αυτή ή την 
Επιτροπή σε περίπτωση αποτυχίας. 

16. Στοιβασία στην προκυμαία: 

α. Για τη στοιβασία εμπορευμάτων επί της προκυμαίας 
άνω των 10 σάκων μικρών ή 7 μεγάλων μέχρι και 16 (μι¬ 
κρών ή μεγάλων) ή άνω των δύο (2) μέτρων σε ύψος δια¬ 
φόρων εμπορευμάτων συσκευασμένων που εκφορτώνο¬ 
νται από φορτηγίδα και όχι από αυτοκίνητο καταβάλλεται 
προσαύξηση κατά ποσοστό 25% επί του εκάστοτε βασι¬ 
κού τιμολογίου 

β. Για τη στοιβασία άνω των 16 σάκων και των 4 μέτρων 
για τα λοιπά εμπορεύματα είτε αυτά εκφορτώνονται από 
φορτηγίδα είτε από αυτοκίνητο καταβάλλεται προσαύξη¬ 
ση σε ποσοστό 50%. 

Η προβλεπόμενη στις παραγράφους 15 και 16 εργασία 
της στοιβασίας πραγματοποιείται μόνον εφόσον ζητηθεί 
από τον φορτοπαραλήπτη ή εφόσον για λόγους ειδικούς 
διαταχθεί από την Ε.Ρ.Φ.Λ. 

17. Εκπτώσεις: 

Στις περιπτώσεις φορτ/σης στρατιωτικών ειδών το ι- 
σχύον τιμολόγιο μειώνεται κατά ποσοστό 10%. 

18. Εργασία ανοίγματος και κλεισίματος των κυτών: 

Η εργασία ανοίγματος και κλεισίματος των κυτών, 
πραγματοποιείται από το πλήρωμα του πλοίου. Σε εξαι¬ 
ρετικές περιπτώσεις, δύναται η εργασία αυτή να πραγ¬ 
ματοποιείται από τους φορτ/τές, που αμείβονται με ει¬ 
δική συμφωνία μεταξύ αυτών και του πλοιάρχου ο οποί¬ 
ος και καθίσταται υπόχρεος για την καταβολή της 
αμοιβής. 

19. Καθυστέρηση-διακοπή -ματαίωση εργασίας: 

Σε περίπτωση μη κατάπλου του πλοίου ή καθυστέρησης 
για την οποίαν παρέλειψαν να ειδοποιήσουν ή καθυστέ¬ 
ρησης για την ανάληψη της εργασίας μετά την αποστολή 
της ομάδας ή διακοπή μετά την έναρξη εργασίας, που 
προκαλείται από υπαιτιότητα των εργοδοτών, καταβάλ¬ 
λεται στους φορτ/τές και σε βάρος των υπαιτίων αμοιβή, 
με εξαίρεση των περιπτώσεων ανωτέρας βίας, ως ακο¬ 
λούθως: 

α. Για καθυστέρηση ή διακοπή από 1 μέχρι 2 ώρες το 1/4 
του ημερομισθίου για κάθε ένα εργάτη της ομοχειρίας και 
από 2 μέχρι 4 ώρες το ήμισυ του ημερομισθίου. 

β. Για καθυστέρηση ή διακοπή πάνω από 4 ώρες ή μη 
κατάπλου του πλοίου καταβάλλεται ολόκληρο το ημερο¬ 
μίσθιο. 


γ. Η υπό των ανωτέρω εδαφίων προβλεπόμενη αμοιβή 
καταβάλλεται αυξημένη κατά 50% εφόσον αυτή συνέ¬ 
βηκε πέραν του προβλεπομένου ωραρίου εργασίας ή 
κατά τη νύκτα και κατά 75% κατά τις Κυριακές και εξαι¬ 
ρέσιμες. 

2. Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 15 Ιανουάριου 1999 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ ΕΜΠΟΡΙΚΗΣ ΝΑΥΤΙΛΙΑΣ 

ΜΙΛΤΙΑΔΗΣ ΠΑΠΑΪΩΑΝΝΟΥ ΣΤΑΥΡΟΣ ΣΟΥΜΑΚΗΣ 
-*- 

Αριθ. 33040 (2) 

Οικονομική ενίσχυση ανέργων Νομού Λάρισας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως συ¬ 
μπληρώθηκε με το άρθρο 38 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών». 

3. Την υπ’ αριθ. 1/5.1.99 απόφαση του Δ.Σ. του Ο.Α.Ε.Δ. 
(αριθ. συνεδρ. 1/5.1.99) που μας υποβλήθηκε με το υπ' α- 
ριθ. Β100164/11.1.99 έγγραφό του, αποφασίζουμε: 

Εγκρίνουμε την καταβολή έκτακτης οικονομικής ενί¬ 
σχυσης από 150.000 δρχ. σε 1.450 περίπου ανέργους του 
Ν. Λάρισας, με τις εξής προϋποθέσεις: 

α) Να είναι άνεργοι. 

β) Να μην επιδοτούνται λόγω ανεργίας κατά τον χρόνο 
καταβολής της οικονομικής ενίσχυσης. 

γ) Το ετήσιο οικογενειακό τους εισόδημα να μην υπερ¬ 
βαίνει το ποσό των 4.000.000 δρχ. 

δ) Να έχουν πραγματοποιήσει συνολικά κατά τα έτη 
1997 και 1998 από 50 έως 150 ημερομίσθια. 

ε) Να μην έχουν εισπράξει το ειδικό εποχιακό βοήθημα 
(άρθρ. 22 παρ. 1 Ν. 1836/89) του έτους 1998. 

-Η πιθανή δαπάνη θα ανέλθει σε 217.500.000 δρχ. 
(1.450X150.000=217.500.000). 

-Υπόλογος διαχειριστής ορίζεται ο Προϊστάμενος της 
Υ.Ν. Λάρισας Πούλιος Αθανάσιος. 

-Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2637 οικονομικής χρήσης έτους 1999 και η 
απόδοση λογαριασμού να γίνει ένα μήνα το αργότερο α¬ 
πό τη λήξη της καταβολής. 

-Η λήξη της καταβολής ορίζεται σε 60 ημέρες από την 
ημερομηνία έναρξης. 

-Η ανωτέρω δαπάνη δεν βαρύνει τον κρατικό προϋπολο¬ 
γισμό και ως εκ τούτου δεν εμπίπτει σπς διατάξεις της παρ. 
3του άρθρου 22 του Ν. 2362/95 (περί δημοσίου λογιστικού). 

-Για τον λόγο αυτό δεν απαιτείται σύμπραξη του Υ¬ 
πουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αριθ. 33017 (3) 

Τροποποίηση της 31803/29.4.80 υπουργικής απόφασης 

«Περίτροποποιήσεωςτου άρθρου 17του Κανονισμού 

παροχών ΔΛΟΕΜ». 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1 .Τις διατάξεις του άρθρου 8του Ν.Δ/τος 3868/58, «πε¬ 
ρί συστάσεως Διανεμητικού Λογαριασμού Οικογενεια¬ 
κών Επιδομάτων Μισθωτών και άλλων τινων διατάξεων». 

2. Τις διατάξεις της παρ. 2 του άρθρου 11 του Ν. Δ/τος 
212/69, «περί οργανώσεως και Διοικήσεως του Οργανι¬ 
σμού Απασχολήσεως Εργατικού Δυναμικού». 

3. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α' 38). 

4. Την υπ’ αριθ. 83003/13414/22.12.59 απόφαση του Υ¬ 
πουργού Εργασίας, περί εγκρίσεως Κανονισμρύ Παρο¬ 
χών Διανεμητικού Λογαριασμού Οικογενειακών Επιδομά¬ 
των Μισθωτών (ΦΕΚ 451 /τ.Β'/24.12.59), όπως τροποποιή¬ 
θηκε και συμπληρώθηκε μεταγενέστερα. 

5. Την υπ’ αριθ. 2272/1.12.98 απόφαση του Δ.Σ. του 
Ο.Α.Ε.Δ. (αριθ. συνεδρ. 46/1.12.98) που μας υποβλήθηκε 
με το υπ’ αριθ. Β121920/14.12.98 έγγραφό του, αποφασί¬ 
ζουμε: 

Τροποποιούμε την παρ. 1 του άρθρου 17 της υπ’ αριθ. 
31803/29.4.80 Υπουργικής απόφασης, η οποία διαμορ¬ 
φώνεται ως εξής: 

Άρθρο 17 

«1. Το δικαίωμα για λήψη οικογενειακού επιδόματος α¬ 
σκείται μέσα στο ημερολογιακό έτος που γεννήθηκε και 
για ένα ακόμη μήνα από τη λήξη του έτους αυτού. 

2. Η αξίωση που απορρέει από το αναγνωρισμένο δικαί¬ 
ωμα για λήψη του ανωτέρω επιδόματος, για την είσπραξη 
του σχετικού ποσού, παραγράφεται ύστερα από ένα ακό¬ 
μη τρίμηνο από τη λήξη της προθεσμίας που ορίζεται 
στην προηγούμενη παράγραφο. 

3. Τα ανωτέρω ισχύουν για τους δικαιούχους οικογενει¬ 
ακών επιδομάτων έτους 1999 και εφεξής». 

Από τις διατάξεις της παρούσας απόφασης, δεν προ- 
καλείται δαπάνη εις βάρος του Κρατικού Προϋπολογι¬ 
σμού και ως εκ τούτου δεν εμπίπτει στις διατάξεις της 
παρ. 3 του άρθρου 22 του Ν. 2362/95 (περί δημοσίου λο¬ 
γιστικού). Για το λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-«- 

Αριθ. 1802 (4) 

Συγκρότηση Συμβουλίου Κοινωνικής Ασφάλειας (ΣΚΑ). 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 20 του ν. 1539/85 (ΦΕΚ 
64/Α/85). 


2. Τις διατάξεις του άρθρου 15 του Π.Δ/τος 213/1992 
(ΦΕΚ 102/10.6.92 τ. Α'). 

3. Το άρθρο 1 της παρ. 3 της Δ3/727/92 (ΦΕΚ 
578/23.9.92 τ. Β') κοινής απόφασης. 

4. Το άρθρο 27 του ν. 2081 /92 (ΦΕΚ 154 Α'), σύμφωνα με 
το οποίο προκύπτει ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

5. Τις διατάξεις του άρθρου 1 παρ ιητου Π. Δ/τος 129/92 
(65 Α') 

6. Τις διατάξεις του Π. Δ/τος 372/95 (201 Α) Μεταφορά 
της Γενικής Γραμματείας Κοιν. Ασφαλίσεων από το Υ¬ 
πουργείο Υγείας Πρόνοιας και Κοιν. Ασφαλίσεων στο Υ¬ 
πουργείο Εργασίας. 

7. Τις προτάσεις που μας έχουν υποβληθεί, αποφασί¬ 
ζουμε: 

1. Συγκροτούμε το Συμβούλιο Κοινωνικής Ασφάλειας 
(ΣΚΑ) και διορίζουμε τα παρακάτω πρόσωπα: 

α. Πρόεδρο τον Γενικό Γραμματέα της Γενικής Γραμ¬ 
ματείας Κοινωνικών Ασφαλίσεων, αναπληρούμενο από 
τον Αντιπρόεδρο. 

β. Αντιπρόεδρο τον Ιωάννη Πράσινο, Νομικό Σύμβουλο 
του Κράτους, και αναπληρωτή του τον Δημήτριο Αναστα- 
σόπουλο. 

γ. Τον Χαράλαμπο Χρυσανθάκη, Επίκουρο Καθηγητή 
Νομικής Αθηνών, τακτικό μέλος και αναπληρωτή του τον 
Α. Στεργίου, Επίκουρο Καθηγητή Νομικής Θεσσαλονί¬ 
κης. 

δ. Τον Στυλιανό Γρηγορίου, Ειδικό Σύμβουλο του Υ¬ 
πουργού Εργασίας και Κοινωνικών Ασφαλίσεων και ανα¬ 
πληρωτή του τον Αθανάσιο Ξερικό, ομοίως. 

ε. Την Διαμάντα Βογιάκη, Δ/ντρια της Γενικής Γραμμα¬ 
τείας Κοιν. Ασφαλίσεων και αναπληρώτρια την Νικολέττα 
Γιαννακοπούλου, ομοίως. 

στ. Την Αθανασία Μεϊντάνη, αναλογιστή και αναπληρω¬ 
τή της τον Δημήτριο Κυριάκη, ομοίως. 

ζ. Τον Νικόλαο Αναλυτή, εκπρόσωπο των εργοδοτών 
και αναπληρωτή του τον Λάμπρο Παπαϊωάννου, ομοίως. 

η. Τους Επαμεινώνδα Κούκο και Γεώργιο Κανελλόπου- 
λο, εκπροσώπους των ασφαλισμένων και αναπληρωτές 
τους αντίστοιχα τους Φίλιππο Θωμά και Γεώργιο Νικητό- 
πουλο, ομοίως. 

2. Γραμματέα του Συμβουλίου ορίζουμε την υπάλληλο 
της Γενικής Γ ραμματείας Κοινωνικών Ασφαλίσεων Βασι¬ 
λική Μαούνη και αναπληρώτρια την Σωτηρία Αργύρη, ο¬ 
μοίως. 

3. Η θητεία των διοριζόμενων είναι για δύο έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 22 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-Φ- 

Αριθ. Φ11α50801 (5) 

Αμοιβή δικαστικών αντιπροσώπων στις εκλογές των συν¬ 
δικαλιστικών οργανώσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 11 και 29 παρ. 3 του Ν. 
1264/82 «Γιατον εκδημοκρατισμό του συνδικαλιστικού κι- 

νήματος και την κατοχύρωση των συνδικαλιστικών ελευ¬ 
θεριών των εργαζομένων». 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

3. Το με αριθ. 243/9.4.98 έγγραφο της Ένωσης Δικα¬ 
στών και Εισαγγελέων. 

4. Την εγγραφή πίστωσης στον Κ.Α.Ε. 2522Ζτου προϋ¬ 
πολογισμού του Ο.Ε.Ε. για την προκαλούμενη δαπάνη 
(άρθρο. 27 Ν. 2081/1992) και άρθρο 29Α του Ν. 
1558/1985). Η προκαλούμενη δαπάνη δεν βαρύνει τον 
κρατικό προύπολογισμό. 

5. Την αριθμ. 80078/4.10.96 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (ΦΕΚ924Β/ 
8.10.96), αποφασίζουμε: 

Καθορίζουμε την αμοιβή των δικαστικών αντιπροσώ¬ 
πων στις εκλογές των συνδικαλιστικών οργανώσεως ως 
εξής: 

α) Για την εκλογή εφορευτικής επιτροπής: 

1. Για συνδικαλιστικές οργανώσεις που αριθμούν από 
10 έως 200 μέλη ποσό έντεκα χιλιάδων πεντακοσίων 

(11.500) δρχ. 

2. Για συνδικαλιστικές οργανώσεις που αριθμούν από 
201 έως 600 μέλη ποσό δεκαεπτά χιλιάδων πεντακοσίων 

(17.500) δρχ. 

3. Γ ια συνδικαλιστικές οργανώσεις που αριθμούν από 
601 μέλη και άνω, ποσό δεκαεννέα χιλιάδων πεντακοσίων 

(19.500) δρχ. 

β) Γ ια λήψη απόφασης εκπροσώπησης στην τριτοβάθ¬ 
μια συνδικαλιστική οργάνωση: 

1. Για συνδικαλιστικές οργανώσεις που αριθμούν από 
10 έως 200 μέλη ποσό εφτά χιλιάδων πεντακοσίων (7.500) 
δρχ. 

2. Γ ια συνδικαλισπκές οργανώσεις που αριθμούν από 
201 έως 600 μέλη ποσό δεκατεσσάρων χιλιάδων πεντα¬ 
κοσίων (14.500) δρχ. 

3. Για συνδικαλιστικές οργανώσεις που αριθμούν από 
601 μέλη και άνω, ποσό δεκαοκτώ χιλιάδων πεντακοσίων 

(19.500) δρχ. 

γ) Γ ια την εκλογή των λοιπών οργάνων των συνδικαλι- 


σπκών οργανώσεων (Διοικητικού Συμβουλίου, Ελεγκτι¬ 
κής Επιτροπής και αντιπροσώπων Εργατ/κών Κέντρων 
και Ομοσπονδιών): 

1. Για συνδικαλιστικές οργανώσεις που αριθμούν από 
10 έως 200 μέλη ποσό δεκαεφτά χιλιάδων πεντακοσίων 

(17.500) δρχ. 

2. Για συνδικαλισπκές οργανώσεις που αριθμούν από 
201 έως 600 μέλη ποσό είκοσι εφτά χιλιάδων πεντακο¬ 
σίων (27.500) δρχ. 

3. Γ ια συνδικαλιστικές οργανώσεις που αριθμούν από 
601 μέλη και άνω, ποσό τριάντα τεσσάρων χιλιάδων πε¬ 
ντακοσίων (34.500) δρχ. 

δ) Προκειμένου για σωματεία με λιγότερα από 300 μέ¬ 
λη, τα οποία εκλέγουν την ίδια ημέρα Εφορευτική Επι¬ 
τροπή, Διοικητικό Συμβούλιο, Ελεγκτική Επιτροπή, Αντι¬ 
προσώπους Εργατ/κών Κέντρων και Ομοσπονδιών και 
λαμβάνουν απόφαση εκπροσώπησης στην τριτοβάθμια 
συνδικαλισπκή οργάνωση, η αμοιβή των δικαστικών αντι¬ 
προσώπων καθορίζεται στο ποσό των είκοσι εννέα χιλιά¬ 
δων (29.000) δρχ. 

Όπου στην απόφαση αυτή γίνεται λόγος περί «μελών» 
νοούνται τα οικονομικώς εντάξει μέλη. 

Ο χρόνος ημερήσιας απασχόλησης των δικασπκών α¬ 
ντιπροσώπων καθορίζεται σε 7,5 ώρες ημερησίως. 

Τα ανωτέρω ποσά καταβάλλονται από την συνδικαλι¬ 
στική οργάνωση στη γραμματεία του Δικαστηρίου στο ο¬ 
ποίο κατατίθεται η αίτηση διορισμού δικαστικού αντιπρο¬ 
σώπου μαζί με την αίτηση. 

Σε περίπτωση που η διαδικασία των εκλογών διαρκεί πε¬ 
ρισσότερες από μία ημέρες, τα αντίστοιχα ποσά αμοιβής 
καταβάλλονται για τις επιπλέον ημέρες, συμπληρωματι¬ 
κά στην ίδια Γραμματεία, αμέσως μετά το τέλος των ε¬ 
κλογών. 

Από την ημέρα που θα ισχύει η παρούσα καταργείται η 
αριθμ. 50253/10.4.97 προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως, ισχύει δε από την ημέρα δημοσίευσής της. 

Αθήνα, 19 Ιανουάριου 1999 

Ο ΥΦΥΠΟΥΡΓΟΙ 

X. ΠΡΩΤΟΠΑΠΠΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




